Vuelta a España 2023
Den 78. udgave af Vuelta a España skal afvikles fra den 26. august til den 17. september 2023.
Der indledes med et holdløb i Barcelona over 14,8 km. Ruten består af fire flade etape, syv bjergetaper og otte etaper i bakket terræn, en enkeltstart over 25 km ved Valladolidpå 10. etape, og altså den indledende holdtidskørsel. Første etape med afslutning på toppen af en stigning er tredje etape med mål på Arinsal i Andorra. Specielt 13. etape med mål på Col Du Tourmalet i Frankrig og 17. etape med mål Alto de l’Angliru forventes at blive de afgørende etaper.I alt skal der køres over 3.156,5 km på løbets sidste 21 etaper. Finalen er i Madrid.
22 teams deltager, de 18 World Tour-teams samt belgiske Lotto-Dstny, franske Team TotalEnergies, og Burgos BH og Naja Rutal-Seguros RSG. Løbets store favoritter er Jonas Vingegaard og Primož Roglič (f. 1989) fra Jumbo Visma, Remco Evenepoel (f. 2000) fra Soudal-Quick Step samt Geraint Thomas (f. 1986) fra Ineos-Grenadiers og Juan Ayuso (f. 2002) fra UAE Team Emirates.
Ud over Jonas Vingegaard deltager Casper Pedersen fra Soudal-Quick Step, Andreas Kron fra Lotto-Dstny og Julius Johansen (f. 1999) fra Intermarché – Circus – Wanty.